

#  OBČINA TABOR

 **Ž U P A N**  Številka: 03201- 1d/2018

 Tabor 21, 3304 TABOR Datum: 02.07.2019

Tel.: 03 705 70 80, Tel.:/Fax.: 03 705 70 86

 E-pošta: info@obcina-tabor.si

Na osnovi 17. člena Statuta Občine Tabor s spremembami (Ur. l. RS, št. 120/06, 51/2010, 60/2015 in Ur. obj. OT, št. 3/18) in 24. člena Poslovnika Občinskega sveta Občine Tabor s spremembami (Ur. l. RS, št. 120/06 in Ur. o. OT, št. 3/2018)

## S K L I C U J E M

**1. DOPISNO SEJO OBČINSKEGA SVETA OBČINE TABOR**

**Predmet obravnave:**

**Prva obravnava Odloka o podelitvi koncesije za izvajanje javne službe v zdravstveni dejavnosti na primarni ravni na področju otroškega dispanzerja na območju Občine Prebold, Občine Vransko ter Občine Tabor.**

Predlagam, da člani Občinskega sveta sprejmejo naslednji sklep:

|  |
| --- |
| **Predlog sklepa:****Občinski svet občine Tabor sprejme Odlok o podelitvi koncesije za izvajanje javne službe v zdravstveni dejavnosti na primarni ravni na področju otroškega dispanzerja na območju Občine Prebold, Občine Vransko ter Občine Tabor v prvi obravnavi in ga posreduje v 15 dnevno javno obravnavo**. |

**Rok trajanja dopisne seje:**

1. dopisna seja Občinskega sveta Občine Tabor traja do srede, 03.07.2019, do 12. ure (rok do katerega je možno glasovanje na dopisni seji).

**Način glasovanja:**

V skladu s 24. členom Poslovnika Občinskega sveta Občine Tabor poteka glasovanje na dopisni seji osebno telefonsko (tel. št. 03 / 705 70 88 ali po elektronski pošti (na elektronski naslov sasa.zidansek.obreza@obcina-tabor.si). Svetniki sporočijo ali glasujejo "za" ali "proti" za zgoraj navedeni sklep. V istem členu poslovnika je določeno, da je predlog sklepa sprejet, če je za sklep glasovala večina članov občinskega seta, ki so glasovali.

**Obrazložitev:**

Občine Prebold, Vransko in Tabor si že dlje časa prizadevajo pridobiti za svoje občane program otroškega dispanzerja, ki bi deloval v zdravstvenih postajah Vransko in Prebold. Glede na proste programe, ki imajo možnost financiranja na državni ravni, se je pokazala možnost razpisa koncesije za program otroškega dispanzerja za predmetne tri občine, vendar je treba z izvedbo razpisa koncesije pohiteti, ker so razpoložljiva sredstva omejena.

Glede na navedeno predlagamo sprejem Odloka o podelitvi koncesije za izvajanje javne službe v zdravstveni dejavnosti na primarni ravni na področju otroškega dispanzerja na območju Občine Prebold, Občine Vransko ter Občine Tabor v prvi obravnavi in posredovanje odloka v javno obravnavo.

Predvidoma bo odlok sprejet v drugi polovici julija na redni seji občinskega sveta in objavljen v Uradnem listu oz. Uradnih objavah občine do konca julija. Takrat bo objavljen tudi razpis za koncesijo na področju otroškega dispanzerja.

Otroški dispanzer bo del časa deloval na Vranskem za občini Vransko in Tabor, del časa pa v Preboldu za občino Prebold. V Občini Prebold je predvidena namestitev otroškega dispanzerja v prazni ordinaciji v drugem nadstropju zdravstvene postaje.

**Pravna podlaga:**

* 2. odstavek 44. a člena Zakona o zdravstveni dejavnosti (ZZDej, Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17 in 1/19 – odl. US)
* 15. člena Statuta Občine Prebold (Ur. list RS, št. 52/13 in 45/14)

**Finančne posledice:**

Sprejem odloka za Občino Tabor nima neposrednih finančnih posledic, ker program otroškega dispanzerja financira zdravstvena blagajna.

|  |  |
| --- | --- |
|  | **ŽUPAN****Marko SEMPRIMOŽNIK****l.r.** |

Priloga:

* Predlog Odloka o podelitvi koncesije za izvajanje javne službe v zdravstveni dejavnosti na primarni ravni na področju otroškega dispanzerja na območju Občine Prebold, Občine Vransko ter Občine Tabor.

Obveščeni:

* člani Občinskega sveta Občine Tabor
* člani Nadzornega odbora
* sredstva javnega obveščanja